‘BTS-TTCL’มาแรงติดกลุ่มSET50-100
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — นักวิเคราะห์คาด BTSTTCL น่าสนใจ มีโอกาสติดกลุ่ม SET50SET100 ปีหน้า
นักวิเคราะห์จากบริษัทหลักทรัพย์ เอเซียพลัส แนะนำซื้อหุ้นบริษัท บีทีเอส กรุ๊ป โฮลดิ้งส์ (BTS) ให้ราคาเป้าหมาย 1.26 บาท และบริษัทโตโยไทย คอร์ปอเรชั่น (TTCL) ราคาเป้าหมาย 11 บาท เพราะคาดว่าจะถูกนำเข้าคำนวณใน SET50 และ SET100 ในรอบ 6 เดือนข้างหน้า (ม.ค.มิ.ย. 2554) ตามลำดับ 
ทั้งนี้ จากการศึกษาข้อมูลในอดีต พบว่าก่อนที่จะถูกเข้าคำนวณใน SET50 ประมาณ 1 เดือน จะให้ผลตอบแทนประมาณ 7.3% ส่วนหุ้น SET100 จะให้ผลตอบแทนราว 2.6% และต้องซื้อระยะเวลาสั้นกว่า คือ เพียง 2 สัปดาห์ 
ตรงกันข้าม หุ้นที่จะถูกถอดออกจาก SET50 ในรอบนี้ คือ บริษัท บางจากปิโตรเลียม (BCP) และบริษัท โทรีเซนไทย เอเยนต์ซีส์ (TTA) ส่วนหุ้นที่ถูกถอดออกจาก SET100 คือ บริษัท เอสซี แอสเสท คอร์ปอเรชั่น (SC) และบริษัทรถไฟฟ้ากรุงเทพ (BMCL) 
แหล่งข่าวจากตลาดหลักทรัพย์แห่งประเทศไทย เปิดเผยว่า ในรอบนี้จะมีหุ้นใน SET50 และ SET100 เปลี่ยนแปลงหลายบริษัท เพราะในช่วงครึ่งหลังของปีนี้มีหุ้นหลายตัวที่โผล่ขึ้นมาซื้อขายสูงมาก ทำให้หุ้นที่เคยติดกลุ่มจะต้องถูกถอดออกไป